Diari Oficial de la Generalitat Valenciana


Sumari del DOGV 6791, del 07-06-2012 (2012/5501)

RESOLUCIÓ de 29 de març de 2012, de la Direcció General d'Energia, de la Conselleria d'Economia, Indústria i Comerç, per la qual s'atorga a Endesa Gas Transportista, SL, l'autorització administrativa per a la construcció de les instal·lacions corresponents als trams designats com a 1, 3 i 5 del gasoducte de transport secundari denominat Marina Alta, Fase II, en els termes municipals de Xàbia, el Poble Nou de Benitatxell, Teulada, Benissa, Senija i Calp, en la província d'Alacant, s'aprova el projecte d'execució i es declara en concret la seua utilitat pública. (CBREDE/2006/46/03).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6791

Data del DOGV
:   07-06-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/5501


Data del document
:   29-03-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Correcció d'errades

 Descriptors 

:   * empresa privada

RESOLUCIÓ de 29 de març de 2012, de la Direcció General d'Energia, de la Conselleria d'Economia, Indústria i Comerç, per la qual s'atorga a Endesa Gas Transportista, SL, l'autorització administrativa per a la construcció de les instal·lacions corresponents als trams designats com a 1, 3 i 5 del gasoducte de transport secundari denominat Marina Alta, Fase II, en els termes municipals de Xàbia, el Poble Nou de Benitatxell, Teulada, Benissa, Senija i Calp, en la província d'Alacant, s'aprova el projecte d'execució i es declara en concret la seua utilitat pública. (CBREDE/2006/46/03). [2012/5501]  
Vist l'expedient amb referència CBREDE/2006/46/03 incoat davant del Servici Territorial d'Energia d'Alacant, a instàncies d'Endesa Gas Transportista, SL, amb domicili als efectes de notificacions en 50828 Saragossa, carrer del Doctor Aznar Molina, 2, relatiu a la sol·licitud de data 23 de maig de 2006, complementada per la de data 16 de febrer de 2007, sobre l'autorització administrativa per a la construcció de les instal·lacions corresponents al gasoducte de transport secundari denominat Marina Alta, Fase II, en els termes municipals de Xàbia, el Poble Nou de Benitatxell, Teulada, Benissa, Senija i Calp, en la província d'Alacant, l'aprovació del projecte d'execució i la declaració, en concret, de la seua utilitat pública.   
S'adjunta a l'escrit el projecte tècnic d'execució de l'esmentada instal·lació, redactat i firmat per tècnic titulat competent.  
  
Vist que consta com a antecedent la Resolució d'esta Direcció General d'Energia de data 20 de desembre de 2010, per mitjà de la qual s'atorga a Endesa Gas Transportista, SL, l'autorització administrativa per a la construcció de les instal·lacions corresponents al gasoducte de transport secundari denominat Marina Alta en els termes municipals de Dénia, el Verger, Ondara, Pedreguer, Gata de Gorgos i Xàbia, en la província d'Alacant, s'aprova el projecte d'execució, addenda I i addenda II, i es declara en concret la seua utilitat pública. (CBREDE/2005/68/03 i CBREDE/2009/27/03).  
Vist que consta com a antecedent la Resolució d'esta Direcció General d'Energia de data 25 d'octubre de 2011, per mitjà de la qual s'atorga a Endesa Gas Transportista, SL, l'autorització administrativa per a la construcció de les instal·lacions corresponents al gasoducte de transport secundari denominat Marina Alta en el terme municipal de Gata de Gorgos, en la província d'Alacant, s'aprova l'addenda III al projecte d'execució, i es declara en concret la seua utilitat pública. (CBREDE/2011/4/03).  
Vist que s'ha realitzat la informació pública per mitjà d'anuncis en el Butlletí Oficial de la Província d'Alacant de 23 d'abril de 2007, en el Diari Oficial de la Comunitat Valenciana de 9 de maig de 2007, en els diaris de premsa Las Provincias i El Mundo de 20 d'abril de 2007, així com en el tauler d'edictes dels ajuntaments afectats, d'acord amb el que preveuen la Llei 34/1998, de 7 d'octubre, del Sector d'Hidrocarburs; el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i el Decret 162/1990, de 15 d'octubre, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental de la Generalitat Valenciana.   
  
D'acord amb la documentació que hi ha en l'expedient, en el període d'informació pública s'han presentat les al·legacions següents:  
  
- Gas Natural Transporte SDG, SL, representada per Martí Solà Sugrañes manifesta, en síntesi, la seua oposició a l'autorització sol·licitada basant-se en el fet que la instal·lació projectada està subordinada a la futura connexió amb l'eix d'Enagas, en contraposició a la gasificació proposada per Gas Natural molt més eficient des del punt de vista tècnic, econòmic i de seguretat.  
- Vicente Baydal Marí assenyala que el traçat projectat discorre pel terreny de la seua propietat i el deixa inservible per a possibles futures construccions. Sol·licita que es modifique el traçat per un altre alternatiu que discórrega pel camí rural d'accés a la seua finca.  
- Francisca Ribes Llopis, en representació de Francisca Llopis Ivars, assenyala que el traçat projectat discorre per la parcel·la de la seua propietat i la dividix en dos parts, cosa que impossibilita la implantació de la construcció d'una vivenda. Sol·licita que s'efectue un traçat alternatiu menys onerós.  
- Josefa Baydal Martí, per mitjà de la presentació de sengles escrits, sol·licita la modificació del traçat proposat ja que este inutilitza la parcel·la afectada per a possibles futures construccions, així mateix sol·licita l'esmena de l'error quant a la titularitat de les parcel·les afectades, ja que és únicament propietària de la finca AL-BN 147, i no de la finca AL-BN 145.  
- Jaime Ferrer Baydal manifesta la seua oposició al traçat projectat i sol·licita que discórrega per vials, camins o sendes de titularitat pública o privada, de manera que no es produïsca la divisió física de finques privades i el perjuí econòmic que això comporta als propietaris afectats.  
  
- Miguel Trent Agudo sol·licita la modificació del traçat del gasoducte projectat i que este discórrega pel límit nord de la seua propietat de manera que no es produïsca la divisió física de les finques privades i el consegüent perjuí que això comporta.  
- Josefa Ferrer Baydal i María Ferrer Baydal manifesten, per mitjà d'un únic escrit, que la finca número AL-BN 149 l'ha adquirida per mitjà de compravenda Vicente Ibars Ferrer, per això ja no tenen la condició de titulars d'esta, si bé, en condició de propietàries limítrofes manifesten igualment la seua oposició al traçat projectat, i sol·liciten que discórrega per vials, camins o sendes de titularitat pública o privada de manera que no es produïsca la divisió de les finques i el perjuí que això comporta.  
- José Ausina Moragues sol·licita l'esmena de l'error detectat en la titularitat de la finca AL-BN-145, atés que esta és titularitat d'esta part, per mitjà d'escriptura pública de compravenda. També sol·licita que es modifique el traçat projectat en idèntic sentit al de la resta d'al·legants.  
  
- María Rosario Torres Espasa, Bartolomé Mata Llido, Bartolomé Catalá Salines, María Teresa Soler Bou i Vicente Salvador Ferrer, per mitjà d'escrits d'idèntic contingut assenyalen la seua oposició al traçat projectat perquè este discorre pel mig de parcel·les i realitza encreuaments sense respectar l'ordenació o cap paral·lelisme. Consideren més dequat un traçat projectat des del sòl industrial de les Catarroges pel Camí de les Tarraules fins a arribar a la canalització dissenyada en el camí de les Covatelles, discorrent així, en tot moment, per vials públics existents.  
María Luisa Bertomeu Oller i Vicente Puig García sol·liciten, per mitjà de sengles escrits, que es varie el traçat projectat, i proposen una nova ubicació del traçat de la canalització i de les instal·lacions fixes en allò que afecten a les finques de la seua titularitat.  
- Francisco Luis Bixquert Llobert manifesta el seu desacord amb el traçat projectat, i manifesta l'existència de rutes alternatives que produïxen un menor perjuí.  
- Ángela Estalrich Mas, en nom i representació d'Ángela Mas Oller, Jaime Andrés Signes, en nom propi i en representació de la mercantil JJ Andrés, SL, i Francisca Signes Moreno, a través d'escrits independents, sol·liciten que la conducció transcórrega per camins o termes públics, segons la informació facilitada per l'Ajuntament de Teulada.  
  
- Vicente Espasa Buigues manifesta la seua disconformitat al traçat projectat al seu pas pel terme municipal de Xàbia; al seu torn mostra la seua adhesió a les manifestacions formulades respecte d'això per l'Ajuntament de Xàbia.  
Felipe Ribes Cabrera, en nom de la mercantil Jarifa, SL, i Vaporpesa, SA, manifesten per mitjà de sengles escrits de contingut idèntic la seua oposició al traçat, així com la seua adhesió a les al·legacions formulades per l'Ajuntament de Benissa.   
- Antonia Llopis Vallés sol·licita que la servitud i ocupació que es pretén es faça de la forma menys onerosa per a la seua propietat, o de forma subsidiària a través del límit de la parcel·la afectada.  
- Francesc Xavier Estupiña Pastor compareix com a titular, per mitjà de compravenda, de terreny en la partida Canor, polígon 1, del municipi de Teulada, en tant que, segons el comunicat de l'anunci del projecte del gasoducte, ha sigut notificat l'anterior propietari.  
Remeses les al·legacions expressades a l'empresa peticionària perquè preste conformitat o formule les objeccions que estime procedents, esta ha emés contestació respecte a les qüestions suscitades indicant que: a) es farà la rectificació corresponent quant a domicilis i titularitats aportades, sense perjuí que en l'alçament de les actes prèvies a l'ocupació s'aporte la documentació acreditativa de la titularitat reivindicada; b) la instal·lació del gasoducte és compatible amb l'ús agrícola de les parcel·les, així com amb el desenrotllament industrial d'altres, i que, una vegada instal·lada la canonada, el terreny es restituirà al seu estat inicial, el qual quedarà apte per al posterior cultiu, a més del fet que l'afecció causada no comporta l'expropiació en ple domini, sinó la constitució d'una servitud subterrània de pas de gas que, en no dividir la finca, permet continuar l'explotació agrícola, sense perjuí que es paguen els danys i perjuís que es causen per la instal·lació del gasoducte; c) la documentació presentada i sotmesa a informació pública s'ajusta a la legalitat vigent, així mateix, i quant a l'impacte ambiental del projecte, manifesta que l'organisme corresponent està tramitant l'avaluació d'impacte ambiental, i que els condicionats que en la declaració d'impacte s'incloguen són de compliment obligatori per a Endesa Gas Transportista, SL, i d) resulten inviables les alternatives proposades, ja que una instal·lació d'estes característiques ha de seguir una alineació com més recta millor i evitar, en la mesura que siga possible, angles pronunciats, per això no pot ajustar-se a tots els límits o camins de totes les finques que travessa, ja que, d'una banda, podria afectar tercers aliens al present expedient i, d'una altra, comportaria un continu zig-zag en el traçat que la farien inviable per raons de seguretat i manteniment de les instal·lacions, així com per raons tecnicoeconòmiques en l'execució.  
  
  
Vist que segons el que establix el Reial Decret 1434/2002, de 27 de desembre, s'ha remés als ajuntaments afectats pel traçat del gasoducte una separata del projecte presentat sol·licitant informe, a fi que es preste conformitat o oposició a l'autorització sol·licitada i, si és el cas, s'emeta el condicionat tècnic que siga procedent. En resposta a esta fase de la tramitació, els esmentats ens territorials en síntesi, a través dels seus respectius informes, s'han pronunciat en el sentit següent:  
  
- Ajuntament de Benissa: indica que el traçat projectat és inadequat, i constata la possibilitat de realitzar-lo a través de la xarxa existent de camins públics rurals del terme municipal, per la qual cosa informa desfavorablement la proposta, pel que fa al traçat projectat en el terme municipal de Benissa, i sol·licita que es redacte un traçat alternatiu que discórrega per la xarxa de camins rurals existents.  
  
- Ajuntament de Xàbia: desestima el traçat del gasoducte ja que considera més adequat un traçat projectat des del sòl industrial de les Catarroges pel camí de les Tarraules fins a arribar a la canalització en el camí de les Covatelles, discorrent així, en tot moment, per vials públics existents.  
- Ajuntament de Teulada: indica que la instal·lació projectada ha de transcórrer, en la mesura que siga possible, per camins públics, i recórrer els següents en el sentit des del terme municipal de Benissa al del Poble Nou de Benitatxell: camí de Canor, camí Assagador de Canor direcció al camí de la Serra, encreuament amb la N-332 i FCV, Camí del Pontet de la via, i continuar fins al terme municipal del Poble Nou de Benitatxell.  
- Ajuntament de Senija: emet informe favorable a la instal·lació projectada, amb els condicionats respectius.  
Remesos els informes a l'empresa peticionària perquè preste conformitat o formule les objeccions que estime procedents, esta emet contestació respecte a les qüestions suscitades, i indica, en síntesi, quant a les propostes de traçat alternatiu efectuades pels ajuntaments de Benissa i Teulada, la impossibilitat d'atendre les propostes sol·licitades atés que traçat projectat ha sigut dissenyat basant-se en la legislació sectorial, la qual establix unes distàncies mínimes de separació que ha de respectar en les zones d'influència d'altres infraestructures, com ara carreteres o camins existents, a més de tractar-se d'una zona abancalada, amb la consegüent inestabilitat del terreny. Per la seua banda, i quant a l'al·legació al traçat de l'Ajuntament de Xàbia, este no concreta ni justifica la incompatibilitat amb el gasoducte projectat al qual es referix, no obstant això, la mateixa naturalesa de la canonada, que discorrerà subterrània, fa que esta siga compatible amb altres infraestructures, amb les quals en fase d'obra sempre es complixen els condicionats d'encreuaments i/o paral·lelismes, a més les parcel·les per les quals discorre el gasoducte són de naturalesa rústica i compatibles amb la instal·lació projectada, la qual, una vegada soterrada, es restituïx el terreny al seu estat inicial i queda la finca apta per al posterior cultiu.  
  
Vist que, així mateix i de conformitat amb el que establixen els articles 80 i 98 del Reial Decret 1434/2002, de 27 de desembre, es va remetre una separata del projecte contenint les característiques generals de la instal·lació a la resta de les administracions públiques, organismes i, si és el cas, empreses de servicis públics o d'interés general afectats per la construcció del projecte de la mencionada conducció de gas natural a fi que emeteren, si consideren que cal, els oportuns condicionats, concretament els següents:   
Confederació Hidrogràfica del Xúquer emet informe favorable a la instal·lació projectada i indica, respecte de l'encreuament subterrani de llits públics, que la profunditat de soterrament de la conducció ha de ser com a mínim de dos metres comptadors a partir de la generatriu superior, i ha d'incloure la corresponent protecció contra erosions, i respecte als possibles paral·lelismes assenyala que la conducció es podrà ubicar en la zona de policia, així com en la zona de servitud en cas de necessitat.  
Telefónica de España, SA, emet informe desfavorable a la instal·lació projectada.  
Ferrocarils de la Generalitat Valenciana indica en el seu informe els condicionats per a l'execució de la instal·lació.  
Iberdrola Distribución Eléctrica, SAU, assenyala la necessitat de prendre en consideració l'adopció de les mesures de seguretat necessàries respecte de les instal·lacions elèctriques en tensió.  
Ministeri de Foment. Quant a l'autopista AP-7 la Inspecció d'Explotació AP-7 establix que en la zona de protecció s'haurà de respectar 14 metres més a partir del límit d'explanació (8 metres de zona de domini i 6 metres per a la construcció del futur tercer carril); en previsió de futures ampliacions, l'autorització s'efectuarà en precari; en els punts d'encreuament amb l'autopista, o d'instal·lacions d'esta, la longitud de la camisa haurà d'estendre's a cada costat de l'autopista, no sols els 8 metres de la zona de domini, sinó també els 6 metres per a la construcció del futur tercer carril. La perforació haurà de realitzar-se en terreny natural, sense afectar el terraplé de l'autopista, respectant sempre la profunditat de 1,50 metres sota el ferm de la calçada i 0,80 metres, com a mínim, sota el fons de la cuneta lateral. Es tindrà en compte no afectar el drenatge profund central longitudinal de l'autopista. Quant als encreuaments i paral·lelismes del gasoducte en la zona d'afecció de l'AP-7, de la futura variant de Benissa i de la carretera N-332, la Unitat de Carreteres a Alacant ha establit els condicionats particulars pel que fa a esta última entre els quals figura que els encreuaments subterranis es realitzaran en els punts quilomètrics 173+760 (terme municipal de Benissa) i 182+100 (terme municipal de Teulada), i han de realitzar-se els encreuaments subterranis per mitjà del procediment de clavament de l'esplanada de la carretera de manera que el diàmetre de la perforació coincidisca amb el de la canonada sense que queden buits entre esta i el terreny en l'explanació. La longitud de la perforació ha d'incloure, com a mínim, la zona compresa entre les arestes de l'explanació.   
  
La Diputació Provincial d'Alacant informa sobre els condicionats per a l'execució de la instal·lació respecte d'encreuaments basant-se en el que preveu la legislació sectorial aplicable.   
Tots els informes que han sigut remesos o consten en l'expedient són coneguts per l'empresa sol·licitant que accepta i manifesta la seua conformitat amb les condicions incloses en estos. Quant a l'oposició mantinguda per Telefónica, Endesa Gas Transportista, SL, manifesta la remissió a Telefónica de la documentació que sol·licita, i que realitzarà les obres d'acord amb els condicionats que, si és el cas, s'establisquen.   
  
Vist que la directora general de Gestió del Medi Natural de la Conselleria de Medi Ambient, Aigua, Urbanisme i Habitatge va dictar declaració d'impacte ambiental, de data 13 de juny de 2008, en la qual resol estimar acceptable, només als efectes ambientals, el projecte de gasoducte de transport secundari Marina Alta, Fase II, en els termes municipals de Xàbia, el Poble Nou de Benitatxell, Teulada, Senija, Benissa i Calp, província d'Alacant, sense perjuí de l'obtenció de les autoritzacions sectorials que siguen necessàries, sempre que es realitze d'acord amb la documentació presentada, així com amb les mesures correctores establides en l'estudi d'impacte ambiental de data gener de 2007, i l'ampliació d'este de febrer de 2008, i els condicionants que s'hi contenen.  
Vist que consta l'informe favorable de la Direcció General de Política Energètica i Mines del Ministeri d'Economia, Turisme i Comerç, de data 20 d'abril de 2009, sobre l'autorització administrativa per al gasoducte de transport secundari Oliva-Altea, que inclou els gasoductes denominats Marina Alta (entre Dénia i Xàbia) i Marina Alta Fase II (entre Xàbia i Altea), d'acord amb el que establix l'article 3.2 apartat c, de la Llei 34/1998, de 7 d'octubre, del Sector d'Hidrocarburs.  
  
Vist que, d'acord amb la sol·licitud, la finalitat que es perseguix amb la construcció d'esta instal·lació és dotar d'infraestructura de gas, com a energia alternativa, facilitar el desenrotllament industrial, la diversificació energètica i la millora en el subministrament per a esta zona geogràfica.   
Vist que a fi d'atendre algunes propostes i exigències derivades dels informes municipals i al·legacions rebudes durant la fase d'instrucció, Endesa Gas Transportista, SL va presentar, i està en tramitació, una modificació de certs trams intermedis del traçat inicial del present gasoducte (designats com a trams 2 i 4) que no afecta la seua funcionalitat de conjunt, i que ha obtingut el traçat complet original declaració d'impacte ambiental acceptable, en data 13 de juny de 2008, amb independència que les variacions en els mencionats trams puguen requerir l'obtenció dels corresponents actes administratius a efectes mediambientals, energètics i d'ocupació.   
  
Atés que de la documentació aportada es justifica el disseny i la construcció de tots els elements del gasoducte de transport secundari Marina Alta Fase II; l'adaptació del seu traçat, tant com es pot, als plans urbanístics aprovats pels ajuntaments afectats; la impossibilitat per qüestions tècniques, mediambientals o constructives de les alternatives proposades; l'acceptació dels condicionats imposats pels organismes afectats, i finalment la compatibilitat, quan ha sigut possible, amb els aspectes tècnics i econòmics respecte a la ubicació i el traçat idoni de les noves instal·lacions del gasoducte amb els drets particulars.   
  
  
Vist que el projecte d'execució presenta un traçat plenament concretat, compta entre la seua documentació amb els plànols pertinents a escala adequada, estan suficientment detallats i contenen una relació concreta i individualitzada dels béns i drets afectats amb les modificacions aportades.   
Vist que el Servici Territorial d'Energia d'Alacant, encarregat de la instrucció de l'expedient, ha emés informe favorable.  
  
Atés que la documentació tècnica que s'adjunta reunix una definició i concreció de les característiques tècniques i de traçat que garantixen la major seguretat i millor funcionalitat del gasoducte, sent estos els paràmetres que condicionen i obliguen principalment a adoptar un traçat, amb independència de les afeccions que puguen representar a tercers, i això sense perjuí d'indemnitzar-los adequadament.   
  
Atés que l'article 75.2 del Reial Decret 1434/2002, de 27 de desembre, establix que les autoritzacions han de ser atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables, i en especial les relatives a l'ordenació del territori i al medi ambient.   
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.   
  
Atés que esta Direcció General és competent per a la resolució del present expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la redacció donada pel Decret 122/2011, de 16 de setembre.  
Esta Direcció General d'Energia resol:  
  
  
  
Primer  
Atorgar autorització administrativa a l'empresa Endesa Gas Transportista, SL, per a la construcció del gasoducte de transport secundari denominat Marina Alta, Fase II, dels trams designats com a 1, 3 i 5 (detallats en la taula inferior), en els termes municipals de Xàbia, el Poble Nou de Benitatxell, Teulada, Benissa, Senija i Calp, en la província d'Alacant, conforme al detall següent:  
  
  
  
Esta autorització quedarà sotmesa a les condicions que figuren a continuació:  
I - El titular de la instal·lació ha de constituir en el termini d'un mes una garantia per valor de 64.374,48 euros, import del dos per cent del pressupost de la totalitat de les instal·lacions del gasoducte de transport secundari denominat Marina, Alta Fase II, per a garantir el compliment de les seues obligacions, conforme assenyala l'article 82 del Reial Decret 1434/2002, de 27 de desembre. Esta fiança es constituirà en la Tresoreria del Servici Territorial d'Alacant de la Conselleria d'Hisenda i Administració Pública, de conformitat amb l'Orde de 14 de febrer de 1986, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització, després de la seua sol·licitud, una vegada que el Servici Territorial d'Energia d'Alacant formalitze l'acta de posada en marxa del gasoducte de transport secundari denominat Marina Alta, Fase II, incloses les variacions a què puga afectar-se la present resolució de conformitat amb el que disposa la part dispositiva d'esta i l'interessat justifique el compliment de les obligacions derivades d'esta autorització.  
II. Endesa Gas Transportista, SL, ha de complir estrictament les obligacions que s'assenyalen en l'article 68, Obligacions dels titulars d'autoritzacions per a la regasificació, transport i emmagatzematge de gas natural de la Llei 34/1998, de 7 d'octubre, així com en els apartats 1 i 3 de l'article 6 del Reial Decret 1434/2002, de 27 de desembre, i en la resta de regulació aplicable a l'exercici de la seua activitat com a empresa gasista.   
III. El titular d'esta autorització gaudirà, com a transportista, dels drets que assenyala l'article 69 de la Llei 34/1998, de 7 octubre, així com els que assenyalen els apartats 1 i 2 de l'article 6 del Reial Decret 1434/2002, de 27 de desembre, abans referit.  
IV. Esta autorització s'entén sense perjuí de les concessions i autoritzacions sobre protecció del domini públic que siguen necessàries, d'acord amb altres disposicions que resulten aplicables, la corresponent legislació sectorial en especial la relativa a l'ordenació del territori, urbanisme i al medi ambient, tot això segons el que disposa l'article 67.3 de la Llei 34/1998, de 7 d'octubre, del Sector d'Hidrocarburs.   
  
V. Els trams intermedis del present gasoducte Marina Alta, Fase II, designats com a 2 i 4, no inclosos en la present autorització, s'integraran amb els autoritzats en esta per a mantindre la funcionalitat i la finalitat de conjunt del gasoducte.  
VI.El règim econòmic i retributiu es regirà per les disposicions vigents en cada moment.  
VII. Esta autorització s'atorga sense perjuí de tercers i deixant estalvis els drets particulars.  
VIII. Serà causa de revocació de la present autorització:  
- L'incompliment de la constitució del depòsit de garantia en la forma i el termini assenyalat en este condicionat.  
- L'incompliment de les condicions expressades, la variació substancial de les característiques descrites en la documentació presentada i que n'ha determinat l'atorgament o una altra causa excepcional que ho justifique.  
IX. Endesa Gas Transportista, SL, haurà d'adoptar les mesures i les actuacions necessàries per a fer complir el contingut de la Resolució de 13 de juny de 2008, de la directora general de Gestió del Medi Natural de la Conselleria de Medi Ambient, Aigua, Urbanisme i Habitatge, per la qual es formula declaració d'impacte ambiental del gasoducte autoritzat, en els trams que s'autoritzen pel present acte administratiu.  
  
  
Segon  
Aprovar el projecte d'execució del denominat gasoducte de transport secundari Marina Alta, Fase II, en els trams autoritzats en el punt primer d'esta resolució, firmat per tècnic competent, les característiques principals del qual s'indiquen a continuació i sotmetre'ls a les condicions que igualment es detallen:  
- Tipus de gas: gas natural.  
- Punt de connexió: posició 03, situada en el terme municipal de Xàbia (Alacant), de la Fase I d'este gasoducte, denominat Marina Alta, Fase I, del qual és continuació.   
- Traçat: discorrerà pels termes municipals de Xàbia, amb una afecció de 3.967 m; per a entrar en el terme municipal del Poble Nou de Benitatxell, amb una longitud d'afecció de 2.081 m; continua pel terme municipal de Teulada, amb un recorregut de 3.300 m; seguix per Benissa, amb una longitud d'afecció de 8.879 m; continua pel terme municipal de Senija, amb una afecció de 1.062 m, i finalitza en el terme municipal de Calp, on s'instal·larà la posició 05, on acaba el gasoducte, amb una longitud d'afecció de 1.791 m.  
- Canonades i característiques:   
En un sol ramal principal, d'acer al carboni de 10''de diàmetre, especificació API 5L, qualitat grau X-42, amb transport de gas a una pressió màxima de disseny de 80 bar i màxima de servici de 59 bar (transport secundari).   
Les canonades han de discorrer soterrades a les profunditats següents:   
- En condicions normals d'estesa de la conducció, la profunditat mínima és d'un metre sobre la seua generatriu superior.  
- En l'encreuament de rius, torrents o rierols importants, s'ha previst aconseguir una profunditat mínima de soterrament entre 1,50 i 2,50 m, així mateix, en els encreuaments de carreteres, autovies, autopistes i altres vials, la canonada s'instal·larà a 1,50 m, com a mínim.  
- En tot cas, s'han d'ajustar als condicionats dels informes dels organismes consultats, el contingut dels quals ha sigut acceptat per l'empresa peticionària.   
Els cabals considerats per a subministrament inicial es distribuiran de la forma següent: el Poble Nou de Benitatxell, 1.370 m³(N)/h; Teulada, 3.189 m³(N)/h; Benissa, 2.534 m³(N)/h; Ondara, 500 m³(N)/h; la Xara (Dénia), 3.000 m³(N)/h; Pedreguer, 1.000 m³(N)/h, i Calp, 3.700 m³(N)/h.   
- Estacions de Regulació i Mesura (ERM):   
S'instal·len dos ERM, una en cada una de les posicions assenyalades i emplaçaments exposats en l'apartat Traçat amb les característiques següents:  
- Posició P-04: ERM.G-400 de 80/16 bar, amb un cabal màxim d'11.050 m³(N)/h, en el terme municipal de Teulada.  
- Posició P-05: ERM.G-1000 de 80/16 bar, amb un cabal màxim de 27.200 m³(N)/h, en el terme municipal de Calp.  
- Instalaciones auxiliars:   
- Dos vàlvules de seccionament manual localitzades en cada una de les posicions assenyalades.  
- Protecció catòdica per mitjà d'un sistema de protecció catòdica EPC (referència en el projecte).  
- Sistema de comunicació i telecontrol, a través d'un conducte de polietilé que allotja el cable de fibra òptica.  
- Instal·lacions elèctriques, les necessàries per al funcionament dels sistemes abans esmentats.  
- Pressupost total conjunt: 3.218.724,25 euros.  
Les condicions a les quals està sotmesa la mencionada aprovació són les següents:  
1. Les obres hauran d'executar-se d'acord amb el projecte aprovat, amb les variacions que si és el cas se sol·liciten i autoritzen i es referiran als elements compresos en l'àmbit d'aplicació de l'Orde Ministerial de 18 de novembre de 1974, per la qual s'aprova el Reglament de xarxes i connexions de combustibles gasosos, en particular de les ITC-MIG. 5.1 i 6.1, i la resta de regulació de construcció vigent aplicable a este tipus d'instal·lacions. En tot cas, estes estaran previstes per a respondre   
  
ANNEX I  
  
Relació concreta i individualitzada de béns i drets afectats del projecte: gasoducte de transport secundari Marina Alta, Fase II, en la província d'Alacant  
  
  
als avanços tecnològics en el camp del gas i aconseguir abastiments flexibles i segurs.  
2. El titular de l'esmentada instal·lació donarà compte de l'acabament de les obres al Servici Territorial d'Energia d'Alacant, als efectes de reconeixement, i presentarà l'oportú certificat de direcció, subscrit per tècnic competent.  
3. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar-ne inspeccions, en cas de considerar-ho convenient.  
4. L'administració deixarà sense efecte la present resolució en qualsevol moment en el cas que s'observe l'incompliment de les condicions imposades per esta. En estos casos, l'Administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
5. El titular de la instal·lació haurà de tindre en compte en l'execució del projecte les condicions imposades pels organismes afectats, totes les quals se li van notificar oportunament i van ser acceptades.   
6. El termini d'execució de l'obra serà de huit mesos comptadors des de l'endemà a aquell en què s'obtinga la disponibilitat legal per a ocupar materialment tots els terrenys necessaris per a l'execució de les instal·lacions. No obstant això, amb anterioritat a la finalització d'este termini, Endesa Gas Transportista, SL, podrà sol·licitar-ne una ampliació per mitjà de sol·licitud motivada davant d'este òrgan directiu.  
  
  
Tercer  
Declarar, en concret, la utilitat pública del gasoducte autoritzat en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, que es concreta en una afecció a les finques particulars, incloses en la relació de l'annex I, amb l'abast i els efectes previstos en l'article 56 de la Llei 54/1997, de 27 de novembre i els articles 157.1, 158, 159, 160 i 162.3 del Reial Decret 1955/2000, d'1 de desembre.  
  
  
Quart   
Publicar i notificar esta resolució, d'acord amb el que establix el Reial Decret 1434/2002, de 27 de desembre, fent saber que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut practicar.  
  
  
  
  
  
  
  
Abreviatures utilitzades: Serv. m.l.= servitud metres lineales; Serv. m²= servitud metres quadrats; OT m² = ocupació temporal   
metres quadrats;   
Exp. m² = expropiació metres quadrats; PO = posició  
  
Relació concreta i individualitzada de béns i drets desafectats del projecte: gasoducte de transport secundari Marina Alta, Fase II, en la província d'Alacant  
  
  
  
  
  
  
  
Instal·lacions auxiliars  
  
  
Abreviatures utilitzades: Serv. m.l. = servitud metres lineals; Serv. m²= servitud metres quadrats; OT m² = ocupació temporal metres quadrats; Exp. m² = expropiació metres quadrats; PO = Posició  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
ANEXO I  
  
Relación concreta e individualizada de bienes y derechos afectados del proyecto: Gasoducto de Transporte Secundario Marina Alta Fase II en la provincia de Alicante  
  
  
  
  
  
  
  
  
  
Instalaciones Auxiliares  
  
  
  
Abreviaturas utilizadas: Serv. m.l.= Servidumbre metros lineales; Serv. m²= Servidumbre metros cuadrados; OT m² = Ocupación Temporal   
metros cuadrados;   
Exp. m² = Expropiación metros cuadrados; PO = Posición  
  
  
Relación concreta e individualizada de bienes y derechos desafectados del proyecto: Gasoducto de Transporte Secundario Marina Alta Fase II en la provincia de Alicante  
  
  
  
  
  
  
  
Instalaciones Auxiliares  
  
  
Abreviaturas utilizadas: Serv. m.l.=Servidumbre metros lineales; Serv. m²= Servidumbre metros cuadrados; O.T. m² = Ocupación temporal metros cuadrados; Exp. m² = Expropiación metros cuadrados; PO = Posición  
Contra esta resolució, que no posa fi a la via administrativa, pot interposar-se un recurs d'alçada davant del secretari autonòmic d'Economia, Indústria i Comerç en el termini d'un mes comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 29 març de 2012.- El director general d'Energia: Antonio Cejalvo Lapeña.